Na temelju članka 35. stavka 1. točke 1. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13. – pročišćeni tekst, 137/15. - ispravak, 123/17, 98/19. i 144/20) i članka 35. Statuta Općine Fužine („Službene novine Općine Fužine“ broj 07/18. i 01/20.), Općinsko vijeće Općine Fužine na svojoj sjednici održanoj \_\_\_\_\_\_\_ 2021. donijelo je

**STATUTARNU ODLUKU**

**o izmjenama i dopunama**

**Statuta Općine Fužine**

**Članak 1.**

U Statutu Općine Fužine („Službene novine Općine Fužine“ broj 07/18 i 01/20) u članku 17. st. 1. riječ „mjesnog“ briše se.

**Članak 2.**

U članku 18. st. 8. briše se.

**Članak 3.**

U članku 19. st. 1. mijenja se i glasi:

„Općinski načelnik može se opozvati putem referenduma.“

U istome članku u stavku 2. riječi „i njegovog zamjenika koji je izabran zajedno s njim“ brišu se.

U istome članku u stavku 3. riječi „i njegovog zamjenika koji je izabran zajedno s njim u skladu s čl. 24. st. 5. Zakona“ zamjenjuju se riječima:

„u skladu s odredbama ovog Statuta i zakona kojim se uređuje raspisivanje referenduma“.

U istome članku u stavku 4. riječi „i njegovog zamjenika koji je izabran zajedno s njim“ brišu se.

U istome članku u stavku 5. riječi „i njegovog zamjenika koji je izabran zajedno s njim“ brišu se.

U istome članku stavak 6. briše se.

U istome članku u stavku 7. riječi „i njegovog zamjenika“ brišu se.

U istome članku dosadašnji stavak 7. postaje stavak 6.

**Članak 4.**

U članku 20. st. 1. riječi „i njegovog zamjenika koji je izabran zajedno s njim“ brišu se.

**Članak 5.**

Iza članka 20. dodaje se novi članak 20.a koji glasi:

„Članak 20. a

Ako prije isteka mandata prestane mandat općinskom načelniku, raspisati će se prijevremeni izbori za općinskog načelnika. Do provedbe prijevremenih izbora dužnost općinskog načelnika obnašat će povjerenik Vlade Republike Hrvatske.“

**Članak 6.**

U članku 22. st. 3. briše se.

**Članak 7.**

Članak 23. mijenja se i glasi:

„Općinsko vijeće može tražiti mišljenje od mjesnih zborova građana o prijedlogu općeg akta ili drugog pitanja iz samoupravnog djelokruga općine kao i o drugih pitanjima određenim zakonom i statutom.

Mišljenje dobiveno od mjesnih zborova građana ne obvezuje općinsko vijeće.

Zborovi građana mogu se sazvati radi izjašnjavanja građana o pojedinim pitanjima i prijedlozima iz samoupravnog djelokruga općine te raspravljanja o potrebama i interesima građana od lokalnog značenja, u skladu sa zakonom i statutom općine.

Zborove građana saziva vijeće mjesnog odbora u skladu sa statutom općine i grada.

Zborovi građana sazivaju se za cijelo područje ili za dio područja mjesnog odbora koji čini zasebnu cjelinu.

Zborove građana može sazvati i općinsko vijeće te općinski načelnik radi raspravljanja i izjašnjavanja rađana o pitanjima od značenja za općinu.

Kada zborove građana saziva općinsko vijeće ili općini načelnik, zborovi građana sazivaju se za cijelo područje ili za dio područja općine, pojedina naselja ili dijelove naselja na području općine, a mogu se sazvati za cijelo područje ili za dio područja mjesnog odbora koji čini zasebnu cjelinu.

Na zboru građana odlučuje se javnim glasovanjem, osim ako se na zboru većinom glasova prisutnih građana ne donese odluka o tajnom izjašnjavanju.

Mišljenje dobiveno od zbora građana obvezano je za mjesni odbor, a savjetodavno za općinsko vijeće i općinskog načelnika.

Način sazivanja, rada i odlučivanja na zboru građana uređuje se općim aktom općine u skladu sa zakonom i statutom.“

**Članak 8.**

Članak 24. mijenja se i glasi:

„Građani imaju pravo općinskom vijeću predlagati donošenje općeg akta ili rješavanje određenog pitanja iz njegova djelokruga te podnositi peticije o pitanjima iz samoupravnog djelokruga općine od lokalnog značenja, u skladu sa zakonom i statutom općine.

O prijedlogu i peticiji iz st. 1. ovoga članka općinsko vijeće mora raspravljati ako ga potpisom podri najmanje 10% od ukupnog broja birača u općini te dati odgovor podnositeljima najkasnije u roku od tri mjeseca od zaprimanja prijedloga.

Prijedlozi i peticije iz st. 1. ovoga članka mogu se podnijeti i elektroničkim putem u skladu s tehničkim mogućnostima općine.

Način podnošenja prijedloga i peticija, odlučivanja o njima i druga pitanja uređuju se općim aktom općine u skladu sa zakonom i statutom.“

**Članak 9.**

U članku 25. iz stavka 2. dodaje se novi stavak 3. koji glasi

„Predstavke i pritužbe iz st. 1. ovog članka, osim na način propisan st. 2. , mogu se podnijeti i elektroničkim putem u skladu s tehničkim mogućnostima općine.“

**Članak 10.**

U članku 27. broj „11“ zamjenjuje se brojem „9“.

**Članak 11.**

U članku 29. st. 3., znak „.“ briše se te se dodaju riječi: „koja ne može biti viša od iznosa propisanog zakonom“.

U istome članku st. 4. riječ “neplaćeni“ briše se, točka na kraju rečenice zamjenjuje se zarezom te se dodaju riječi: „sukladno sporazumu s poslodavcem.“

**Članak 12.**

U članku 39. iza stavka 4. dodaje se novi stavak 5. i 6 koji glase:

„U slučaju nastupanja posebnih okolnosti koje podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje trenutačno ugrožava pravni poredak, život, zdravlje ili sigurnost stanovništva te imovinu veće vrijednosti, za vrijeme trajanja posebnih okolnosti sjednice predstavničkih tijela iznimno se mogu održavati elektroničkim putem.

Poslovnikom o radu Općinskog vijeća uredit će se osiguranje praćenja rasprave i sudjelovanje u radu i odlučivanju.“

**Članak 13.**

Članak 42. mijenja se i glasi:

„Općinski načelnik bira se na neposrednim izborima sukladno posebnom zakonu.“

**Članak 14.**

U članku 43. st. 3. briše se.

**Članak 15.**

Članak 44. mijenja se i glasi:

„Ako za vrijeme trajanja mandata općinskog načelnika nastupe okolnosti zbog kojih je općinski načelnik onemogućen obavljati svoju dužnost zbog duže odsutnosti ili drugih razloga spriječenosti, općinskog načelnika zamijeniti će privremeni zamjenik kojeg će imenovati općinski načelnik na početku mandata iz reda članova općinskog vijeća.

Odluku o imenovanju privremenog zamjenika iz reda članova Općinskog vijeća općinski načelnik može promijeniti tijekom mandata.

Član općinskog vijeća iz st. 1. ovog članka je privremeni zamjenik općinskog načelnika koji zamjenjuje općinskog načelnika za vrijeme trajanja duže odsutnosti ili drugih razloga spriječenosti zbog koji je općinski načelnik kojemu mandat nije prestao onemogućen obavljati svoju dužnost.

Privremeni zamjenik ovlašten je obavljati samo redovne i nužne poslove kako bi se osiguralo nesmetano funkcioniranje općine.

Privremeni zamjenik za vrijeme zamjenjivanja općinskog načelnika ostvaruje prava općinskog načelnika.

Ako zbog okolnosti iz st. 1. ovoga članka nastupi prestanak mandata općinskog načelnika, raspisati će se prijevremeni izbori za općinskog načelnika. Do provedbe prijevremenih izbora dužnost općinskog načelnika obnašat će povjerenik Vlade Republike Hrvatske.

Ovlast privremenog zamjenika za zamjenjivanje općinskog načelnika prestaje danom nastavljanja obavljanja dužnosti općinskog načelnika po prestanku razloga zbog kojih je općinski načelnik bio onemogućen u obavljanju svoje dužnosti, odnosno u slučaju iz st. 6. ovog članka danom stupanja na snagu rješenja o imenovanju povjerenika Vlade Republike Hrvatske.

O okolnostima iz stavka 1. i 2. ovoga članka općinski načelnik ili pročelnik upravnog tijela općine dužan je obavijestiti predsjednika općinskog vijeća odmah po nastanku tih okolnosti.

O okolnostima iz st. 6. ovoga članka predsjednik općinskog vijeća će u roku od 8 dana obavijestiti Vladu Republike Hrvatske radi raspisivanja prijevremenih izbora za novog općinskog načelnika.

**Članak 16.**

Članak 45. mijenja se i glasi:

„Općinski načelnik odlučiti će da li će dužnost na koju je izabran obavljati profesionalno.

Općinski načelnik je dužan u roku od 8 dana od dana stupanja na dužnost dostaviti pisanu obavijest Jedinstvenom upravnom odjelu Općine o tome na koji način će obnašati dužnost.

Ukoliko općinski načelnik nije postupio na način propisan st. 2. ovog članka, smatra se da dužnost obavlja volonterski.

Dan stupanja na dužnost općinskog načelnika smatra se dan početka mandata određen posebnim zakonom.

Općinski načelnik može promijeniti način obavljanja dužnosti u tijeku mandata, dostavom pisane obavijesti o promjeni načina obavlja dužnosti Jedinstvenom upravnom odjelu Općine Fužine.

Ako u obavijesti iz st. 5. ovog članka nije naveden dan početka novog načina obavljanja dužnosti, novi način obavljanja dužnosti započinje prvog dana sljedećeg mjeseca nakon dostave te obavijesti.

Općinski načelnik koji dužnost obavlja volonterski ne može promijeniti način obavljanja dužnosti u godini održavanja redovnih lokalnih izbora.“

**Članak 17.**

Članak 46. mijenja se i glasi:

„Općinski načelnik koji dužnost obavlja profesionalno, za vrijeme profesionalnog obavljanja dužnosti ostvaruju pravo na plaću kao i druga prava iz rada, a vrijeme obavljanja dužnosti uračunava im se u staž osiguranja.

Općinski načelnik koji dužnost obavljaju volonterski, ima pravo na naknadu za rad.

**Članak 18.**

U članku 51. st. 1. riječi „i njegovom zamjeniku“ brišu se.

**Članak 19.**

Članak 52. briše se.

**Članak 20.**

U članku 53. riječi „i njegov zamjenik mogu“ zamjenjuju se riječima „može“.

**PRIJELAZNE I ZAVRŠNE ODREDBE**

**Članak 21.**

Članovi Vijeća zatečeni na dužnosti u trenutku stupanja na snagu odredbi ove Odluke o smanjivanju broja članova Vijeća nastavljaju s obavljanjem dužnosti do isteka tekućeg mandata.

**Članak 22.**

Osoba zatečena na dužnosti zamjenika načelnika nastavlja s obnašanjem dužnosti do isteka tekućeg mandata.

**Članak 23.**

Ova Odluka stupa na snagu osmog dana nakon objave u „Službenim novinama Općine Fužine“ osim odredbi članka 3., 4., 5., 10., 13., 14., 15., 16., 17., 18., 19.. i 20., koje stupaju na snagu na dan stupanja na snagu odluke Vlade Republike Hrvatske o raspisivanju prvih sljedećih redovnih lokalnih izbora za članove predstavničkih tijela jedinica lokalne i područne (regionalne) samouprave te općinskih načelnika, gradonačelnika i župana.

KLASA:

URBROJ:

Fužine,

OPĆINSKO VIJEĆE OPĆINE FUŽINE

Predsjednik

Slavko Starčević